דוברת משרד החוץ של ארה"ב, הת'ר נוארט, הודיעה בתאריך 6.10.17 על ביטול סנקציות ארה"ב על סודאן. מהלך זה התחיל בממשל אובמה ועבר למחקר ובדיקה עד נקודה זו בה התקבלה החלטה. הסיבה להורדת הסנקציות היא, לפי משרד החוץ האמריקאי, השתפרותה של סודאן בתחום מניעת עימותים ועזרה הומניטארית.
מובא כאן ניסיון להבין את הסיבות להחלטה לפי ממשל ארה"ב. כמו כן את אמיתות הטענות האמריקאיות בראי המחקר על המתרחש בדרפור.
חברות עסקיות רבות היו מעורבות בעבר בכלכלה הסודנית, אך המודעות למעשים שמבצע ממשל סודאן יצרה לחץ שהוביל להחלטה לאסור כל קשר כלכלי עם חברות בסודאן כבר בשנת 1997. ב-9 בספטמבר 2004 הכריז הנשיא האמריקאי ג'ורג' וו בוש על המתרחש בדרפור כרצח-עם, ומאז יצא ממשלו בשורת החלטות וחוקים בארצות-הברית, וכך גם במועצת הביטחון של האו"ם, במטרה להפסיק את השמדת האוכלוסייה האזרחית בדרפור. בהובלת ארצות-הברית, הטילו מדינות המערב חרם כלכלי נוקשה על סודאן, מועצת הביטחון החליטה על החלת אמברגו נשק על סודאן, וכוחות משקיפי שלום מטעם האו"ם ומטעם האיחוד האפריקאי הוכנסו לדרפור. ממשל בוש העביר את "החוק לשלום ואחריות בדרפור 2006" ובעקבותיו חל איסור סחר בנפט עם סודאן ונכסי המעורבים ברצח העם בדרפור הוקפאו.
בהצהרה לעיתונות ביום שישי, הת'ר נוארט הודיעה כי "היום החליטה ארצות הברית לבטל את הסנקציות הכלכליות ביחס לסודאן ולממשלת סודאן תחת פקודות ההנהלה 13067 ו -13412, מתוך הכרה בפעולותיה החיוביות של ממשלת סודאן בנוגע ללחימה באזורי סכסוך בסודאן, הענקת גישה הומניטארית ברחבי סודאן ושמירה על שיתוף פעולה עם ארצות הברית בנושא סכסוכים אזוריים והתמודדות עם איום הטרור". ההחלטה להוריד את הסנקציות מובאת ביחד עם דו"ח של המחלקה האפריקאית במשרד מזכיר המדינה של ארה"ב שבחן את האירועים בסודאן. תקופת הדיווח המיוחסת בדו"ח החלה ב-13 לינואר 2017.
הדו"ח כולל מספר סעיפים: הפסקת תקיפות הממשלה, שיפור במצב ההומניטארי והגישה של ארגוני האום, שיתוף פעולה עם ארה"ב בנוגע לדרום סודאן, שיתוף פעולה עם ארה"ב בנוגע ל-LRA וסעיף שונות. הניתוח להלן מתייחס לחלק הראשון והארוך מבין חלקיו – הפסקת תקיפות הממשלה.
הדו"ח נפתח בהסתייגות לפיה "דו"ח זה אינו מהווה אישור לכל פעולות או התנהגויות של ממשלת סודאן בתקופת הדיווח. למעשה, ממשלת ארה"ב ממשיכה לחשוש בנוגע לפעולות ממשלת סודאן – כולל 1) חוסר ההתקדמות לקראת הפסקת אש חתומה עם קבוצות האופוזיציה העיקריות באזורי העימות הפנימיים בסודן… ; 2) חוסר התקדמותה בהקמת שלטון החוק בדארפור ובמקומות אחרים בסודן; 3) פטור מעונש על פשעי זוועה בעבר; 4) המשך ההתערבות הממשלתית בפעולות הומניטאריות; 5) מספר נושאים הקשורים לזכויות אדם, כולל מעצר שרירותי, עינויים, אלימות מינית ומין, והגבלות על חופש דת, פוליטיקה וחופש העיתונות."
" ממשל סודאן נקט פעולות חיוביות בשמירה על הפסקת לחימה באזורי סכסוך בסודאן על ידי הימנעות מהתקפות צבאיות במהלך תקופת הדיווח. האיפוק הזה עומד בניגוד להתנהגות העבר, כגון מבצע צבאי של צבא סודן (SAF) באזור ג'בל מארה בסוף 2015 ובראשית 2016. בעונה היבשה SAF פעל מדי שנה בדרום קורדופאן ובנילוס הכחול מאז החל הסכסוך במדינות אלה בשנת 2011. במהלך כל תקופת הדיווח, מדיניותה של סודן הייתה לדבוק בהפסקת לחימה חד צדדית בדרום קורדופאן ובנילוס הכחול ולסיום תקיפות צבאיות בדרפור, ב 2- ביולי העניקה ממשלת סודאן את התחייבותה החד–צדדית להפסקת לחימה עד לחודש אוקטובר 2017."
ב 4 דווח כי אנשי RFS תקפו 12 כפרים מצפון לנרטיטי שבמרכז דרפור. אל שפי עבדאללה, רכז מחנות העקורים במרכז דרפור דיווח כי "בסביבות 7 בבוקר ביום ראשון, אנשי RSF הגיעו ב-41 משאיות עמוסות בנשק, אחרים על גמלים וסוסים החלו לתקוף 12 כפרים מצפון לנרטיטי. תשעה כפריים נורו למוות, ארבע נשים צעירות נאנסו ולפחות 22 נפצעו. לפני שהציתו את הבתים הם גנבו את כל הרכוש. הם חתכו ושרפו אפילו את עצי הלימון ".
ב24 ליולי דווח כי בתוך יומיים נהרגו 49 בני אדם ועוד 29 נפצעו בקרבות בין שבט הריזיגט והמאלייה במזרח דרפור. המקומיים אמרו כי השלטונות לא התערבו כלל וכי המתח גובר בין השבטים לקראת עימות נוסף.
ב24 ליולי דווח כי אנשי שבט הרועים אבללה, תקפו כפר של חקלאים, חמישה נרצחו ועוד תשעה נפצעו. יום לאחר מכן, ברחו 120 משפחות חזרה למחנה העקורים הסמוך קלמה.
ב. הפסקת ההפצצות על אוכלוסייה אזרחית.
בדו"ח נטען כי "בתקופת הדיווח הנוכחית, אין בידינו עדויות ברורות לכך שממשל סודאן, כולל כוחות הביטחון בפיקודו או בשליטתו, יזמו פעולות צבאיות פוגעניות. יתר על כן, לא היו דיווחים מאומתים על הפצצות של חיל האוויר של צבא סודאן על אוכלוסייה אזרחית – סימן מובהק של תקיפות ממשלת סודאן בשנים קודמות. ההערכות המפורטות בסעיף זה מבוססות על שיקול של מידע רלוונטי ואמין לגבי פעולות ממשלת סודאן. בעוד אנו מודעים למידע סותר בנוגע לאירועים מסוימים, רבות מן הידיעות הללו לא עמדו בפני בדיקה נוספת על אף מאמצים נוספים לאשש מידע."
ב 7 לאפריל דווח כי חיל האוויר של צבא סודאן הפציץ את אזור לוגי במזרח ג'אבל מארה, ההפצצות הרגו מספר חיות משק.
ב 23 לאפריל דיווח חוסיין אבושראטי, דובר איגוד לעקורים ולפליטים בדרפור כי חיל האוויר של צבא סודאן הפציץ לפחות 15 כפרים בין אזור מאיה לקאבקאביה בצפון ג'אבל מארה.
לטענת הדו"ח – "דו"ח מזכ"ל האו"ם מה 30 באוגוסט למועצת הביטחון על הפעולה ההיברידית של האיחוד האירופי בדארפור (UNAMID) אישר מחדש את המצב הביטחוני המשופר בדארפור והדגיש את היעדרם של מעשי איבה משמעותיים בין ממשלת סודאן לבין ההתנגדות המזוינת. תנועת הצדק והשוויון (JEM) ותנועת השחרור בסודאן – מיני-מינאווי (SLM-MM) סיעות אופוזיציה הודיעו גם על התחייבות חד-צדדית של הפסקת לחימה. ב-13 במארס שוחררו 259 אסירים חמושים המשתייכים ל JEM, SLM-MM ופלגי ה- SLM-Abdul Wahid, כסימן לבניית אמון לקראת שלום במשא ומתן. למרות התפתחויות חיוביות אלו, התנועות וממשלת סודאן לא הצליחו לסיים ולחתום על הסכם רשמי של שיתוף פעולה בינלאומי למרות הגישור והתמיכה הבינלאומיים."
אך במציאות מאות נהרגו בעימותים בין כוחות הממשלה לתנועות המורדים.
סיכום חלק זה של הדו"ח מראה כי הקביעות בו אינן נכונות. כמו כן ההסתייגויות ממקרים משמעותיים שכביכול הינם יוצאי דופן הכוללים מאות הרוגים ופצועים והסתייגות מ"פטור מעונש על פשעי זוועה בעבר" ומ"מספר נושאים הקשורים לזכויות אדם, כולל מעצר שרירותי, עינויים, אלימות מינית ומין, והגבלות על חופש דת, פוליטיקה וחופש העיתונות" מוציאים את עיקר הטענה של הדו"ח.
יתכן והסרת הסנקציות תביא לשיפור כללי בכלכלת סודאן ויחד עם כך לשיפור במצב מחנות העקורים בדרפור. אנו לא יודעים את הסיבות הרחבות העולמיות למהלך זה, מלבד קטיעת הקשר בין סודאן לצפון קוריאה, אך הדו"ח המובא ותהיות אלו אינם מספקים סיבה למהלך דרסטי זה.
עיקר המשמעות של ההחלטה כפי שמשתקפת כאן היא נירמול היחסים בין מדינות עולם למדינה שאחראית על הפשע הגדול ביותר במאה ה-21 והכשרת רצח העם הבא.
קצרה היריעה מלהכיל את מעשי הזוועה שממשלת סודאן, כוחות הממשלה, חיילי צבא סודאן והמיליציה הממשלתית RSF מחוללות בדרפור בשנים האחרונים, הפעולה המכוונת של הממשלה לא פסקה גם בזמן תקופת הדיווח. לצד התקיפות שנועדו לחסל את הכפרים הדרפוריים המעטים שנותרו, בדרפור מתקיימת אלימות שבשגרה כנגד תושבי מחנות העקורים והכפרים. הדבר מונע מהם לקיים חיים סדירים. הרחבה בנושא ניתן לקרוא בדו"ח שהוצאנו דרפור 2014 תמונת מצב שלצערי מתאר מציאות שממשיכה עד היום, כולל כמובן את התקופה בה מדובר על הפסקה של האלימות.
המיליציה הממשלתית המשמעותית ביותר, גלגולה הנוכחי של הג'נג'אוויד.